Folketing
2008-06-12

Hvad angår selve lovforslaget, er jeg enig i det, som hr. Benny Engelbrecht sagde, og jeg synes egentlig, det er fint nok med de vilkår, vi har haft, at vi har kunnet blive enige om de formuleringer og de aftaler om, at ministeren er villig til at vende tilbage, hvis forhandlingerne ikke ender godt. Det understreger jo, at vi måske har haft rigeligt hastværk, eller rettere at ministeren har insisteret på, at vi ikke kunne udsætte den her lovgivning til næste folketingsår, men vi medvirker, og det er sådan set o.k. under de vilkår, der er. Men det, jeg vil bruge min taletid til her under tredjebehandlingen, er forudsætningerne for den her lovgivning - altså noget, der skete før, og som sådan set ikke helt ligger på miljøministerens bord. Det ligger på finansministerens bord og hos de partier, der har stemt for finansloven. For dengang de stemte for finansloven, fjernede de de her penge. Der var jo et løfte fra Folketingets side.